Na temelju članka 48. Zakona o predškolskom odgoju i obrazovanju („Narodne novine“, broj 10/97, 107/07 i 94/13) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec, na 8. sjednici održanoj dana 18. lipnja 2018. godine, donosi

**ODLUKU**

**o izmjeni Odluke o sufinanciranju i postupku sufinanciranja**

**troškova boravka djece predškolske dobi s područja Općine Vidovec u dječjim vrtićima**

**Članak 1.**

U Odluci o sufinanciranju i postupku sufinanciranja troškova boravka djece predškolske dobi s područja Općine Vidovec u dječjim vrtićima (“Službeni vjesnik Varaždinske županije“ broj 18/17) članak 2. mijenja se i glasi:

„ Pravo na sufinanciranje troškova boravka djece predškolske dobi s područja Općine Vidovec u dječjim vrtićima kojima Općina Vidovec nije osnivač, ostvaruju roditelji odnosno skrbnici (korisnici usluga dječjih vrtića) uz sljedeće uvjete, koji moraju biti ispunjeni kumulativno:

- dijete mora imati prebivalište na području Općine Vidovec,

- barem jedan od roditelja odnosno skrbnika mora imati prebivalište na području Općine Vidovec.“

**Članak 2.**

Ostale odredbe Odluke o sufinanciranju i postupku sufinanciranja troškova boravka djece predškolske dobi s područja Općine Vidovec u dječjim vrtićima (“Službeni vjesnik Varaždinske županije“ broj 18/17) ostaju nepromijenjene.

**Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije.“

KLASA: 601-01/17-01/05

URBROJ: 2186/10-01/1-18-03

Vidovec, 18. lipnja 2018.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek